gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl gl zh en sv fr de de gl gl gl gl pt gl gl gl gl gl gl gl gl gl es gl es pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Fernández Prieto aposta por recortar o equipo de goberno, para "reducir a burocracia inútil"
Venres, sexta feira, 07 de outubro de 2022
Presentou o seu programa ao reitorado, que pivota sobre cinco principios: “universidade pública, compromiso, codecisión, calidade e país”.
“Estamos na fin dun modelo de universidade nacido hai 25 anos”. Con esta frase que alude á necesidade de mudanza presentou Lourenzo Fernández Prieto (Ribadeo, 1961) o seu programa para concorrer ás eleccións ao reitorado da Universidade de Santiago de Compostela (USC). O catedrático de Historia Contemporánea debullou os que considera cinco principios que guiarán a súa proposta, algúns dos cales xa adiantara a Vieiros: “universidade pública, compromiso, codecisión, calidade e país”.
Ademais de adiantar que entre os retos a superar se atopan o de enfrontar a crise económica “con intelixencia” e o de definir unha nova “política científica estratéxica que remate cunha forma de entender a política de investigación como sinónimo de acumulación de recursos”, Fernández Prieto apostou por un goberno máis eficiente, no que “haberá menos burocracia inútil, máis participación para todos e máis diálogo”.
Nesa liña, comprometeuse a formar unha equipa de goberno máis pequena, “pensada para gobernar e non para representar intereses”, que se concretaría en sete vicerreitorías, o que suporá un total de 10 membros (ao engadirlles a Secretaría Xeral, a Xerencia e o propio reitor). Tamén adiantou que estabelecerá un Comisionado para a Internacionalización, adxunto ao reitor e con rango de vicerreitoría, polo seu carácter transversal.
Máis participación, tamén dos estudantes
Fernández Prieto di apostar por unha “mellor comunicación na Universidade”, para que “se dea o debate necesario arredor das decisións estratéxicas”. Neste sentido, fixo especial fincapé na necesaria participación dos estudantes: subliñou a necesidade de garantila nos niveis e canles xa existentes (como as comisións de seguimento das titulacións ou os órganos colectivos ordinarios), mais asumiu o compromiso de constituír un ámbito consultivo de representación permanente conformado polas asociacións e grupos con presenza no Claustro, os órganos de goberno das residencias e colexios e os 24 centros.
Ademais de defender unha universidade pública e de calidade, menos dependente da Xunta e “con máis suficiencia financeira”, Prieto falou de “abrir as xanelas da Universidade para que entre o aire fresco da sociedade e do país”. Así, apuntou á reforma do Consello Social da USC, para convertelo nun órgano de asesoramento efectivo e ampliar os sectores sociais representados.
Finalmente, pediu un debate entre os sete candidatos á reitoría, para que os 35 mil votantes convocados teñan unha campaña baseada na “fórmula do contraste de ideas”.
Lourenzo Fernández Prieto: "Agora é o tempo do debate"
Fernández Prieto confirma a súa candidatura ao reitorado da USC
USC: Seis candidaturas e unha soa praza en San Xerome
Mercedes Brea: "É preciso equilibrar a docencia coa investigación"
Xaime Gómez: "Hai que mudar o fondo e a forma de gobernar a Universidade"
Xoán Varela: "O meu obxectivo será lograr a excelencia en máis áreas que a biomédica"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Fernández Prieto, na presentación do programa
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto